Deg waffiren-a imenza, amedyaz yewwi-d awal ɣef tlemẓit iqarben ɛecrin n yiseggasen, yeglem-d cbaḥa-ines swayes i d-tufrar, yefka-as tugna n zzin ifazen ɣef tiyaḍ. Yessemres tumnayt akken ad yemmel aya-agi:"yexsef yiṭij mi i tt-yeṛa", iṭij di tmetti tabaylit d azamul n nnuṛ, d tafat, yettḥeyyi-d imɣan, d ddwa i tfekka n umdan, amedyaz yessemres-it akken ad dibeggen azal d ṣṣifa n tlemẓit-agi. akken daɣen ycuba lqed-is ɣer uɣanim imi di tmetti taqbaylit d aẓar yecudden merra iɛeggalen n twacult. d azamul n teɣzi, ibeddi n lqed n tterqeq.40